Mlet adası

Mlet (, , ) — Xorvatiyaya məxsus ada. Ada Adriatik dənizində, ölkənin cənubunda, dalmasiya sahillərində yerləşir. Ada haqqında ilk məlumat qədim yunan dənizçilərinin qeydlərində verilir. Sonralar adaya romalılar nəzarət etmişdir. 1333-cü ildə adanı bosniya monarxları Dubrovnik şəhərinə satmışdır. 1345-1808-ci illərdə ada Dubrovnik  Respublikasına aid idi.

 Coğrafiyası 
Adanın sahəsi — 100,41 km²-dir. Uzunluğu — 37 km, eni isə — 3 km-dir. Sahil xəttinin ümumi uzunluğu — 131,3 km-dir. Mlet  Adriatik dənizinin ən şərqdə və ən cənubda yerləşən böyük adasıdır. Meşə örtüyünün çoxluğuna görə Xorvatiya adaları içərisində ilk yerdədir. Adanın 72 % meşə ilə örtülüdür.

2001-ci ilin məlumatına görə adada 1111 nəfər əhali yaşayır. Etnik tərkibinə görə xorvatlar üstünlük təşkil edir — 99 %. Adada böyük şəhər yoxdur. Gəmilər və yaxtalar kiçik Polaçe, Pomena və Sobra məntəqələrinə yan alır.  Adanın qərb hissəsində Milet milli parkı yaradılıb. Milli parkın sahəsi təxminən 54 km²-dirNaklad Naprijet, The Croatian Adriatic Tourist Guide, pg. 338, Zagreb (1999), . Park 12 noyabr 1960-cı ildən fəaliyyət göstərir. Bu ərazidə bir neçə kiçik göl mövcuddur. Şərq hissə isə gözəl buxtaları və çimərlikləri ilə tanınır. Mlet adası Peleşaş yarımadasının cənubunda yerləşir. Adada aralıq dənizi iqlimi hakimdir. Yanvar ayının orta temperaturu 9 ° C, iyul ayının orta temperaturu isə 24 ° C-dir. Orta illik yağıntının miqdarı aşağı olub əsasən oktyabr-aprel aylarında düşür.

Yarımadadan Mlet adasını Mlet boğazı ayırır. Dubrovnik və  Tresteno şəhərlərindən adaya mütəzəm olaraq turist reysləri təşkil olunur.

 İstinadlar 

Kateqoriya:Xorvatiya adaları